Lewis (fuzuilh-vindrailher)

KinnigBro orinDoareFuzuilh-vindrailher aotomatekMont en-droTennata dre amprest gazoù, pistonMunisionoùStummoù nesañ.303 British.30-06 SpringfieldStummoù all7,92 × 57 mm Mauser7,62 × 54 mm RProduerienBirmingham Small ArmsSavage ArmsBloavezh krouidigezh1911Mare implij1914 - 1953 (Rouantelezh-Unanet)Perzhioù teknikelMas (hep kartouchenn)13 kgHirder1.283 mmHirder ar c'hanol673 mmLusk-tennañ500 - 600 tenn/mnHed-tenn pleustrek800 mTizh mont e-maez ar boledoù744 m/sEndalc'hKargerioù ront 47 pe 97 kartouchennStummoù nesañMark I, Mark IILezennRummad e Bro-C'hallA
Al Lewis zo un fuzuilh-vindrailher ijinet e 1911 er Stadoù-Unanet met produet en Europa hepken McNAB Chris, Armes à feu Encyclopédie visuelle, L'Imprévu, 2022, p. 243. Unan eus an armoù-tan brudetañ implijet gant armeoù ar Rouantelezh-Unanet da vare ar Brezel-bed Kentañ eo POTTIEZ Luc, La mitrailleuse Lewis, Horizon 14-18 (lennet d'an 09/09/2024).

 Istor 
kleiz|thumb|Soudarded aostralian o tennañ war ur sibl en oabl e Ypres gant ul Lewis, da vare ar Brezel-bed Kentañ.
Ijinet e voe e 1911 gant Isaac Newton Lewis, a oa koronal e arme ar Stadoù-Unanet, diwar dresoù armoù aotomatek en doa savet asambles gant Samuel McClean a-raok 1909. Lewis a zegasas ur sistem-yenaat dre aer, ha lakaat a reas skouerennoù eus e arm, kambret e .30-06 Springfield, da vezañ produet gant Savage. Ne zeuas ket a-benn da werzhañ e fuzuilh-vindrailher d'an arme stadunanat, ha kuitaat a reas an arme evit mont da Europa. Eno e klaskas da gentañ lakaat e arm da vezañ produet e Liège. Mont a reas goude da Londrez, ha plijout a reas e fuzuilh-vindrailher d'an arme vreizhveurat. Un nebeud miliadoù a skouerennoù a voe urzhiet ganti e 1914. Adkambret e voent e .303 British ha produet gant BSA GUILLOU Luc, Les armes de la bataille de la Marne, Gazette des Armes n°576, miz Gouere/Eost 2024, pp. 33-34, dindan an anv Lewis Mark I.

Pa badas ar brezel e voe produet ouzhpenn 147.000 Lewis gant BSA Lewis Mark I war Arme et passion (lennet d'an 09/09/2024). A-benn ar fin e voe implijet ivez gant armeoù ar Stadoù-Unanet ha Kanada adalek 1917. Ur stumm Mark II, skañvaet e sistem-yenaat, a voe savet e 1915 evit bezañ lakaet war-vourzh ar c'hirri-nij. Servijout a reas an arm da vare an Eil Brezel-bed ivez, etre daouarn soudarded broioù ar C'hommonwealth pe reoù an adarme evel an Home Guard dreist-holl. War-dro 200.000 skouerenn anezhañ a voe produet en holl etre 1914 ha 1953.

 Daveennoù 

Rummad:Fuzuilhoù-mindrailher
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù ar Rouantelezh-Unanet